als_Latn dik_Latn sag_Latn
Franca nuk do të njohë aneksimin e Krimesë nga Rusia, deklaroi i vendosur presidenti francez, Emmanuel Macron në një konferencë shtypi me homologun ukrainas, Petro Porochenko.
“Franca është e angazhuar për sovranitetin e Ukrainës në kufijtë e saj të njohur”, shtoi ai, në përfundim të një takimi një orësh me kreun e shtetit ukrainas.
“I rikonfirmoj presidentit Porochenko vullnetin për të vijuar procesin e Minsk dhe për të marrë përsipër para G20-ës një shkëmbim pikëpamjesh në formatin Normandi, me praninë për një periudhë të OSBE”, vijoi presidenti Macron, duke dëshmuar mbështetjen e tij për të gjetur një zgjidhje konkrete në daljen nga kriza.
Gjatë shkëmbimit të ardhshëm në formatin Normandi në fund të qershorit apo në fillim të korrikut (format negociatash që përfshin përveç Francës dhe Rusisë, Ukrainën dhe Gjermaninë) ai aspiron që të parashtrohet në tryezën e bisedimeve një seri parakushtesh për të avancuar çështjet,si tërheqjen e të gjitha forcave në afërsi të kufirit, me praninë e OSBE apo një kapaciteti ndërkombëtar për sigurinë, për të patur një avancim në çështjen e bllokadës si dhe për të burgosurit. Parakusht për të qenë nën kujdesin e OSBE-së informacione për realitetin e asaj që po ndodh në vijën kufitare”, vijoi ai.
als_Latn als_Latn als_Latn als_Latn